Italia i Eurovision Song Contest

Italia debuterte i den aller fyrste utgåva av Eurovision Song Contest i 1956. I 2022 deltok Italia for 47. gong, om ein ikkje reknar med den avlyste 2020-utgåva. Italia er eitt av dei fem store landa – ei gruppe på fem land som er automatisk kvalifisert til finalen på grunn av sine store økonomiske bidrag til tevlinga. Italia har vunne Eurovision Song Contest tre gongar: 1964, 1990 og 2021. Italia har kome på sisteplass éin gong, i 1966. Italia har halde seg borte frå Eurovision Song Contest i åra 1981–1982, 1986, 1994–1996 og 1998–2010, men etter returen i 2011 har Italia vore blant dei ti beste åtte gongar, seinast med sigeren i 2021.

Italias eigne songtevling, San Remo-festivalen frå 1951, er opphavet til Eurovision Song Contest, og ei rekkje av San Remo-vinnarane har representert Italia i Eurovision Song Contest. Landet har levert fleire slagerar og hitar til Eurovision Song Contest, der tredjeplassen til Domenico Modugno «Nel blu dipinto di blu» frå 1958 er den mest kjende. Under namnet «Volare» vart songen ein stor internasjonal slager og nådde førsteplassen på den amerikanske Billboard-lista. Vinnaren frå 1964, Gigliola Cinquetti og «Non ho l'età», vart også ein slager over heile Europa, det same gjorde låtar som «Piove» (1959), «Era» (1975), «Non so che darei» (1980) og «Gente di mare» (1987).

Fråværet 1990- og 2000-åra har ført til at Eurovision Song Contest er ei relativ ukjent tevling i Italia, særleg blant yngre italienarar. Då Italia returnerte i 2021, var sjåartala låge, men mot slutten av 2010-åra auka antall sjåarar og marknadsandelen til rundt 20 prosent. Den aukande interessa skuldast at kjende og populære artistar har representert Italia, og at kringkastaren Rai flytta finalen til sin flaggskipkanal, Rai 1. Då Italia vann i 2021, vart finalen sett av rekordhøge 4,5 millionar sjåarar og ein marknadsdel på 25 prosent.

 Historikk 
Det er ålmennkringkastaren Rai som har ansvaret med å velje ut det italienske bidraget til Eurovision Song Contest. Italia var eitt av sju land som var med på å starte Eurovision Song Contest, og det var Rai si eiga musikktevling, San Remo-festivalen, som var inspirasjonen til Eurovision Song Contest.

 Fråvær og retur 
Fram til 1981 var Italia ein trufast deltakar i Eurovision Song Contest, men utover 1980- og 1990-talet sto Rai over tevlinga ved ei rekkje høve. Etter 1997 forsvann Italia fra Eurovision Song Contest og kom ikkje tilbake igjen før i 2011, fjorten år seinare. Årsaka til dei mange fråværa har av Rai vorte forklart med dalande sjåartal og laber interesse blant italienske musikarar.

I 2000 innførte Den europeiske kringkastingsunionen ei ordning som sikra at dei fire største økonomiske bidragsytarane fekk automatisk innpass i Eurovision-finalen. Gruppa vart kalla dei fire store og bestod av Tyskland, Storbritannia, Spania og Frankrike. Då Italia kom tilbake til Eurovision Song Contest i 2011, gjekk Italia inn blant dei fire store – som dimed vart utvida til dei fem store. Italia har dimed aldri delteke i ein semifinale i Eurovision Song Contest. Italia har arrangert Eurovision Song Contest to gongar, i Napoli i 1965 og i Roma i 1991.

 Fleire suksessar 
Italia har jamt over vore eit svært suksessrikt land i Eurovision Song Contest. Landet har tre sigrar, tre andreplassar og fem tredjeplassar. Italia har også levert fleire store slagerar til tevlinga, blant andre «Gente di mare» (1987), «Non ho l'età» (1964) og «Non so che darei» (1980). Den mest kjende er nok likevel tredjeplassen frp 1958, «Nel blu dipinto di blu» – betre kjend som «Volare». Under jubileumsprogrammet Congratulations: 50 Years of the Eurovision Song Contest, vart «Nel blu dipinto di blu» kåra til den nest største Eurovision-hiten gjennom tidene, berre slått av ABBA og songen «Waterloo» frå 1974.

Etter returen i 2011 har Italia fortsett å gjere det bra i Eurovision Song Contest og har kome blant dei ti beste ni gongar sidan – inkludert éin siger, to andreplassar og ein tredjeplass. Suksessen skuldast blant anna at Italia har sendt store, nasjonale stjerner som Marco Mengoni, Francesco Gabbani, Mahmood og gruppene Il Volo og Måneskin.

 Bidraga 
 År  Artist  Song  Språk  Finalen  Plass  Poeng   1956  Franca Raimondi «Aprite le finestre» Italiensk rowspan="2"   rowspan="2"   Tonina Torrielli «Amami se vuoi»  1957  Nunzio Gallo  «Corde della mia chitarra»  Italiensk  6  7  1958  Domenico Modugno  «Nel blu dipinto di blu»  Italiensk  3  13  1959  Domenico Modugno  «Piove (Ciao, ciao bambina)»  Italiensk  6  9  1960  Renato Rascel  «Romantica»  Italiensk  8  5  1961  Betty Curtis  «Al di là»  Italiensk  5  12  1962  Claudio Villa  «Addio, addio»  Italiensk  9  3  1963  Emilio Pericoli  «Uno per tutte»  Italiensk   3  37  1964  Gigliola Cinquetti  «Non ho l'età»  Italiensk  1  49  1965  Bobby Solo  «Se piangi, se ridi»  Italiensk  32  1  1966  Domenico Modugno  «Dio, come ti amo»  Italiensk  17  0  1967  Claudio Villa  «Non andare più lontano»  Italiensk  11  4  1968  Sergio Endrigo  «Marianne»  Italiensk  10  7  1969  Iva Zanicchi  «Due grosse lacrime bianche»  Italiensk  13  5  1970  Gianni Morandi  «Occhi di ragazza»  Italiensk  8  5  1971  Massimo Ranieri  «L'amore è un attimo»  Fransk  5  91  1972  Nicola di Bari  «I giorni dell'arcobaleno»  Italiensk  6  92  1973  Massimo Ranieri  «Chi sarà con te»  Italiensk  13  74  1974  Gigliola Cinquetti  «Si»  Italiensk  2  18  1975  Wess og Dori Ghezzi  «Era»  Italiensk  3  115  1976  Al Bano og Romina Power  «We'll Live It All Again»  Engelsk og italiensk  7  69  1977  Mia Martini  «Liberta»  Italiensk  13  33  1978  Ricchi e Poveri  «Questa amore»  Italiensk  12  53  1979  Matia Bazar  «Raggio di luna»  Italiensk  15  27  1980  Alan Sorrenti  «Non so che darei»  Italiensk  6  87 colspan="6" data-sort-value="zzzzz"   1983  Riccardo Fogli  «Per Lucia»  Italiensk  11  41  1984  Alice og Battiato  «I treni di Tozeur»  Italiensk  5  70  1985  Al Bano og Romina Power  «Magic Oh Magic»  Italiensk og engelsk  7  78   colspan="5"   1987  Umberto Tozzi og Raf  «Gente di mare»  Italiensk  3  103  1988  Luca Barbarossa  «Vivo (Ti scrivo)»  Italiensk  12  52  1989  Anna Oxa og Fausto Leali  «Avrei voluto»  Italiensk  9  56  1990  Toto Cutugno  «Insieme: 1992»  Italiensk  1  149  1991  Peppino di Capri  «Comme è ddoce 'o mare»  Napolitansk-kalabresisk  7  89  1992  Mia Martini  «Rapsodia»  Italiensk  4  111  1993  Enrico Ruggeri  «Sole d'Europa»  Italiensk  12  45 colspan="6" data-sort-value="zzzzz"   1997  Jalisse  «Fiumi di parole»  Italiensk  4  114 colspan="6" data-sort-value="zzzzz"   2011  Raphael Gualazzi  «Madness of Love»  Italiensk og engelsk  2  189  2012  Nina Zili  «L'amore è femmina (Out of Love)»  Engelsk og italiensk  9  101  2013  Marco Mengoni  «L'essenziale»  Italiensk  7  126  2014  Emma Marrone  «La mia città»  Italiensk og engelsk  21  33  2015  Il Volo  «Grande amore»  Italiensk  3  292  2016  Francesca Michielin  «No Degree of Separation»  Italiensk og engelsk  16  124  2017  Francesco Gabbani  «Occidentali's Karma»  Italiensk  6  334  2018  Ermal Meta og Fabrizio Moro  «Non mi avete fatto niente»  Italiensk  5  308  2019  Mahmood  «Soldi»  Italiensk og arabisk  2  472   Diodato  «Fai rumore»  Italiensk  colspan="4"   2021  Måneskin  «Zitti e buoni»  Italiensk  1  524 2022  Mahmood og Blanco  «Brividi»  Italiensk 6 268 2023  Marco Mengoni  «Due vite»  Italiensk 4 350

 Røystehistorikk (1956-2021)

+ Italia har gjeve flest poeng til #  Land  Poeng 01    151 02    130 03    120 04    118 05    107

+ Italia har fått flest poeng frå #  Land  Poeng 01    242 02    228 03    213 04    194 05    189

 Galleri 

Eurovision Song Contest i Italia
 År Stad Arena Programleiarar 1965  Napoli Sala di Concerto della Rai Renata Mauro 1991  Roma Cinecittà Gigliola Cinquetti og Toto Cutugno 2022  Torino Pala Alpitour Laura Pausini, Alessandro Cattelan og Mika

 Sjå òg 
 Italia i Junior Eurovision Song Contest

Referansar

Kjelder

Den offisielle nettsida til Eurovision Song Contest
Italia i Eurovision Song Contest
 Denne artikkelen er basert på ei omsetjing av artikkelen «Italia i Eurovision Song Contest» frå ,  den 28. oktober 2021.  

Kategori:Italia i Eurovision Song Contest
Kategori:Land i Eurovision Song Contest